II CONVOCATÒRIA PER A FINANÇAR ACTIVITATS PER A L'IMPULS DELS OBJECTIUS DE DESENVOLUPAMENT SOSTENIBLE, COMPLEMENTÀRIES A PROJECTES D'INVESTIGACIÓ DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5119)
  + [Valencià](/va/acuerdo/5119)






Selector de idioma

Leer

* [Español](/es/acuerdo/5119)
* [Valencià](/va/acuerdo/5119)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





II CONVOCATÒRIA PER A FINANÇAR ACTIVITATS PER A L'IMPULS DELS OBJECTIUS DE DESENVOLUPAMENT SOSTENIBLE, COMPLEMENTÀRIES A PROJECTES D'INVESTIGACIÓ DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
=======================================================================================================================================================================================================================================

Secretaria General

Butlletí Oficial Universitat d'Alacant





II CONVOCATÒRIA PER A FINANÇAR ACTIVITATS PER A L'IMPULS DELS OBJECTIUS DE DESENVOLUPAMENT SOSTENIBLE, COMPLEMENTÀRIES A PROJECTES D'INVESTIGACIÓ DE LA UNIVERSITAT D'ALACANT.

Data d'aprovació
:   22/02/2019

Data de publicació
:   22/02/2019

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=5119.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5119)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5119)
  + [Compartir acuerdo en 

    X](https://twitter.com/intent/tweet?via=UA_Universidad&text=II CONVOCATÒRIA PER A FINANÇAR ACTIVITATS PER A L'IMPULS DELS OBJECTIUS DE DESENVOLUPAMENT SOSTENIBLE, COMPLEMENTÀRIES A PROJECTES D'INVESTIGACIÓ DE LA UNIVERSITAT D'ALACANT.&url=https://www.boua.ua.es/va/acuerdo/5119)

**Títol:** II CONVOCATÒRIA PER A FINANÇAR ACTIVITATS PER A L'IMPULS DELS OBJECTIUS DE DESENVOLUPAMENT SOSTENIBLE, COMPLEMENTÀRIES A PROJECTES D'INVESTIGACIÓ DE LA UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** divendres, 22 de febrer de 2019

II CONVOCATÒRIA PER A FINANÇAR ACTIVITATS PER A L'IMPULS DELS OBJECTIUS DE DESENVOLUPAMENT SOSTENIBLE, COMPLEMENTÀRIES A PROJECTES D'INVESTIGACIÓ DE LA UNIVERSITAT D'ALACANT.

Preàmbul.

La Universitat d'Alacant, després de la irrupció del nou escenari que plantegen els Objectius de Desenvolupament Sostenible (ODS), - aprovats l'any 2015 en la 69 Assemblea General de les Nacions Unides, en el marc de l'Agenda 2030 - ha iniciat un procés de reflexió estratègica sobre la integració dels citats objectius en la nostra Universitat. Aquesta tasca implica abordar els ODS de forma transversal en les polítiques universitàries i integrar l'agenda 2030 en els seus diferents àmbits d'acció: la formació, la investigació i l'extensió universitària.

La Universitat d'Alacant i les institucions de la Generalitat Valenciana amb competències en Cooperació Universitària al Desenvolupament comparteixen, de manera col·lectiva, el procés de reflexió sobre quines implicacions tenen els ODS en la Cooperació Internacional i la forma d'abordar els canvis a introduir en el sistema universitari per a poder incorporar-los. En conseqüència, participar en la generació d'aqueix nou model de Desenvolupament que proposa l'Agenda 2030 es converteix en un repte, però també en una oportunitat; en una guia per a la transformació de les polítiques universitàries, les seues estructures organitzatives i les seues dinàmiques internes.

Per tal motiu, la Universitat d'Alacant, a través del seu Vicerectorat de Relacions Internacionals i amb el patrocini de la Direcció General de Cooperació i Solidaritat de la Generalitat Valenciana , pretén impulsar la investigació sobre Cooperació Universitària al Desenvolupament en el marc dels ODS. A aquest efecte, s'ha dissenyat la present convocatòria, la qual està dirigida als grups d'investigació de la Universitat d'Alacant que desenvolupen línies de treball amb incidència directa en l'impuls dels ODS esmentats. Aquesta convocatòria pretén ser una de les eines de la Universitat d'Alacant, en el marc del seu compromís per a la consecució dels citats ODS.

1. Objecte.

Ajudes econòmiques a projectes d'investigació de la UA, de caràcter complementari i per import de 5.000 €, per a finançar activitats d'investigació lligades a la Cooperació Internacional al Desenvolupament, en el marc de la consecució dels Objectius de Desenvolupament Sostenible.

No són finançables en aquesta convocatòria les activitats científiques sense aquesta perspectiva.

2. Marc pressupostari i legal.

2.1. Els crèdits destinats a la present convocatòria s'executaran amb càrrec a les aplicacions: orgàniques 5160 4B.00.05 (24.000 €) i 5160 2E.00.14 (16.000 €) adscrites al Servei de Relacions Internacionals i assignats des del pressupost del Vicerectorat de Relacions Internacionals de la UA.

2.2. La dotació màxima a assignar en aquesta convocatòria és de quaranta mil euros (40.000 €) i està supeditada a la disponibilitat de liquiditat de la UA.

2.3. L'ajuda assignada a cada projecte s'ajustarà en els seus principis i procediment a allò que estableix la Llei 38/2003, de 17 de novembre, General de Subvencions i el seu reglament de desenvolupament, aprovat per Reial Decret 887/2006, de 21 de juliol; pel que es preveu en l'Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació de la Generalitat Valenciana , per la qual s'estableixen les bases reguladores per a la concessió de subvencions en matèria de cooperació al desenvolupament i a les regulacions, requisits i termes establits per les normes de funcionament intern de la UA, a més d’allò que aquesta convocatòria establisca.

2.4. Aquesta convocatòria compta amb finançament de la Direcció General de Cooperació i Solidaritat de la Generalitat Valenciana , en el marc del conveni de Cooperació signat entre ambdues institucions el 5 de novembre de 2018.

3. Sol·licitants i persones beneficiàries de l'ajuda.

3.1. Podrà sol·licitar aquesta ajuda el personal investigador doctor a temps complet de la UA que siga investigador principal d'un projecte d'investigació i que complisca amb l'objecte de la convocatòria.

3.2. Podrà beneficiar-se de l'ajuda qualsevol membre de l'equip d'investigació que participe en les activitats associades al projecte. També podran beneficiar-se aquells becaris o becàries que col·laboren en l'activitat amb el format de pràctiques extracurriculars, en els termes establits en l'article quatre de les presents bases.

3.3. La persona sol·licitant i la resta dels membres de l'equip d'investigació no podran beneficiar-se de més d'un projecte d'aquesta mateixa convocatòria.

4. Quanties i conceptes finançables.

4.1. La quantia de l'ajuda és de 5.000 € per projecte seleccionat, amb un màxim de 8 projectes. En el cas que la Comissió de Selecció concedira un nombre menor de projectes, el romanent es prorratejarà entre cadascun dels concedits fins a esgotar aquest.

4.2. L'ajuda es destinarà a activitats d'investigació al desenvolupament o sobre el desenvolupament, en el marc de la consecució dels ODS.

4.3. Són conceptes finançables:

* Beques de pràctiques per a alumnes de grau, màsters o doctorat que participen en l'activitat lligada al projecte d'investigació subvencionat. La selecció es realitzarà mitjançant els procediments de concurrència competitiva regulats per la Universitat d'Alacant.
* Estades curtes de membres de l'equip d'investigació en altres institucions, vinculades a l'activitat objecte de la subvenció. En el formulari de sol·licitud haurà d'adjuntar-se un informe del director del projecte motivant la vinculació de l'estada a l'activitat subvencionada en el qual, com a mínim, consten els següents apartats: Carta d'invitació de la institució de destinació on s'especifique l'activitat a realitzar, la durada de l'estada i el programa de l'activitat. A l'efecte d'aquesta convocatòria, s'entén per estada curta el cost del desplaçament, allotjament i les dietes.
* Estades curtes en la UA de membres de l'equip d'investigació vinculats a l'activitat objecte de la subvenció. En el formulari de sol·licitud haurà d'adjuntar-se un informe del director del projecte motivant la vinculació de l'estada a l'activitat subvencionada en el qual, com a mínim, conste la durada de l'estada i el programa de treballs a realitzar. A l'efecte d'aquesta convocatòria, l'estada curta cobreix el cost del desplaçament, allotjament i manutenció.
* Material fungible i serveis tècnics vinculats a l'activitat objecte de finançament. Inclou la despesa de publicacions, tesis i elaboració i difusió de materials, així com la despesa corrent necessària per a la realització de l'activitat.

4.4. No es financen els següents conceptes:

* Les retribucions de personal fix vinculat estatutària o contractualment a la UA, les despeses protocol·làries i les despeses corresponents a mobiliari o adquisició de béns o equips inventariables.
* L’autofacturació de serveis tècnics prestats per la Universitat d'Alacant.
* El pagament a ponents o conferenciants.

5. Comissió d'Avaluació.

5.1. La Comissió d'Avaluació té com a competència la valoració de la idoneïtat de les activitats presentades en el marc dels projectes d'investigació i la seua relació amb els ODS, així com la valoració dels mèrits presentats.

5.2. Estarà presidida pel vicerector o vicerectora amb competències en Relacions Internacionals. Actuaran com a vocals el vicerector o vicerectora amb competències en investigació o persona en qui delegue, el director o directora del Secretariat de Projecció Internacional i Cooperació i el director o directora del Servei de Relacions Internacionals. Actuarà com a secretari o secretària, el subdirector o subdirectora de Cooperació Universitària al Desenvolupament.

5.3. La persona que presidisca, en cas d'absència, podrà delegar en el o la vocal que determine.

6. Criteris d'avaluació.

Les sol·licituds es valoraran segons els següents criteris:

Primer. Mèrits de la investigadora o investigador sol·licitant. Màxim 6 punts.

Es calcularà multiplicant per 6 el coeficient investigador del Pla d'Ordenació Integral (POI) de la persona sol·licitant, en el moment de publicar aquesta convocatòria.

Segon. Afinitat de l'activitat proposada amb els ODS. Màxim 5 punts.

a) Per activitats que tinguen com a objectiu la millora de les condicions de vida de les persones en situació de vulnerabilitat: investigacions que promoguen a tots els nivells la formació de les persones, la prevenció de malalties i l'apoderament de grups vulnerables. 4 punts.

b) Per activitats que tinguen com a objectiu la protecció del medi ambient i la lluita contra el canvi climàtic: investigacions sobre millora de l'eficiència hídrica o sanitària, millora dels ecosistemes marins i costaners de la contaminació terrestre o ús sostenible dels ecosistemes terrestres (ordenació sostenible dels boscos, lluita contra la desertificació, degradació de les terres, pèrdua de diversitat biològica, etc.). 3 punts.

c) Per activitats que tinguen per objecte la pau; investigacions o estudis sobre violència de qualsevol índole, inclusió social, l'enfortiment de l'Estat de Dret i la defensa dels Drets Humans. 3 punts.

d) Per activitats que tinguen com a objectiu la millora de la planificació i gestió urbana: investigacions sobre inclusió i participació en entorns urbans, millora d'assentaments i urbanisme sostenible. 2 punts.

e) Per activitats que proposen investigacions incloses en els quatre punts anteriors, però que es realitzen en xarxa amb altres institucions o grups investigadors, promovent la transferència de coneixements. 1 punt.

Tercer. Per projecte d'investigació obtingut per concurrència competitiva en convocatòria pública. 2 punts.

7. Resolució del procediment.

7.1. La Comissió d'Avaluació, en el termini màxim de dos mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

7.2. Transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

8. Formalització de sol·licituds.

8.1. Es podran presentar sol·licituds des de l'endemà de la seua publicació en el BOUA fins al 29 de març de 2019, inclusivament.

8.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

8.3. Les sol·licituds es formalitzaran exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit.

9. Documentació a presentar.

9.1. Formulari de sol·licitud del projecte. El document pot descarregar-se en el següent enllaç:

<https://sri.ua.es/va/cooperacion/convocatorias/convocatoria-projectes-investigacio-i-ods.html>

9.2. En aplicació de la nova redacció de l'art.28 de la Llei 39/2015, d'1 d'octubre, del Procediment Administratiu Comú de les Administracions Públiques, la persona sol·licitant podrà presentar voluntàriament la següent documentació. Si no la presentara, la UA reclamarà aquesta a la unitat administrativa corresponent. Si en deu dies no s'haguera rebut la documentació, s'informarà l'interessat que pot aportar-la:

* En el supòsit de projectes públics, certificat acreditatiu de la unitat de convocatòries públiques o còpia del BOE en el qual aparega la Resolució de concessió del projecte.

* En el supòsit de projectes per contracte amb empreses, certificat acreditatiu de la OTRI. Haurà de constar el director del projecte i la relació del personal investigador que forma l'equip.
* Còpia del projecte d'investigació en pdf.

9.3. El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

10. Gestió Administrativa de l'ajuda econòmica.

10.1. La gestió econòmica dels projectes que obtinguen finançament es realitzarà des del Servei de Relacions Internacionals, Subdirecció de Cooperació Universitària al Desenvolupament. Qualsevol compra, reserva o pagament realitzat fora d'aquest àmbit no es finançarà a través de l'ajuda concedida.

10.2. S'aplicarà el Decret 64/2011, de 27 de maig, sobre indemnitzacions per raó del servei per al càlcul de dietes.

11. Període d'execució.

El termini d'inici de l'execució de les activitats començarà l'endemà de la publicació de la Resolució de Concessió en el BOUA i finalitzarà el 31 de desembre de 2019. De forma excepcional, el Vicerectorat de Relacions Internacionals, a proposta del Servei de Relacions Internacionals, podrà ampliar el termini en els termes que estableix el conveni de col·laboració amb la Generalitat Valenciana de 5 de novembre de 2018, en el seu article nové.

12. Notificació.

Les notificacions d'actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

13. Obligacions de les persones beneficiàries.

13.1. Les persones beneficiàries hauran de presentar una comunicació d'acceptació del finançament del seu projecte, en el termini de 10 dies hàbils, a comptar des de l'endemà de la notificació de la resolució de concessió.

13.2. Realitzar l'activitat objecte de l'ajuda en el termini màxim establit en l'article 11 de les presents bases.

13.3. Presentar un informe final sobre l'activitat realitzada, en el termini màxim de 15 dies des de la finalització de l'activitat subvencionada.

13.4. Incloure el logotip oficial de la Direcció General de Cooperació i Solidaritat de la Generalitat Valenciana en qualsevol acte publicitari de l'activitat objecte de l'ajuda o del material de difusió de les activitats programades.

13.5. Incloure el logotip oficial de la Universitat d'Alacant en qualsevol acte publicitari de l'activitat objecte de l'ajuda o del material de difusió de les activitats programades.

14. Protecció de dades de caràcter personal.

Les dades de caràcter personal aportades per les persones aspirants quedaran incloses en el fitxer automatitzat de caràcter personal d'aquesta Universitat, en els termes establits en la Resolució de 26 de setembre de 2014, del rector de la Universitat d'Alacant, sobre creació i modificació de fitxers de dades de caràcter personal (Diari Oficial de la GVA de 3 d'octubre de 2014).

Les persones interessades ostenten la potestat d'exercir els drets d'accés, rectificació, supressió, limitació del tractament, portabilitat i oposició davant la Gerència de la Universitat d'Alacant (articles 13 i següents de la Llei orgànica 3/2018, de 5 de desembre, de Protecció de Dades Personals i garantia dels drets digitals).

15. Recursos.

Contra la present convocatòria es podrà interposar recurs de reposició en el termini d'un mes comptat a partir de l'endemà de la seua publicació, davant el Rector, de conformitat amb allò que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.

Davant els actes administratius de la comissió de valoració podrà interposar-se recurs d'alçada, previst en els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini d'un mes comptat a partir de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant el Rector com a òrgan competent per a resoldre'l.

Alacant, 22 de febrer de 2019

Juan Llopis Taverner

Vicerector de Relacions Internacionals

Universitat d'Alacant

Anàlisi
-------

:   **Modificat per:**

    * [Detalle
       CORRECCIÓ D'ERRORS EN LA II CONVOCATÒRIA PER A FINANÇAR ACTIVITATS PER A L'IMPULS DELS OBJECTIUS DE DESENVOLUPAMENT SOSTENIBLE, COMPLEMENTÀRIES A PROJECTES D'INVESTIGACIÓ DE LA UNIVERSITAT D'ALACANT](/va/acuerdo/5164)
      13/03/2019





[Carretera Sant Vicent del Raspeig s/n  
03180 Sant Vicent del Raspeig - Alacant  
 Tel. 52 153 3169 - Fax 08 668 2306](https://www.google.es/maps/@06.631924,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12205&trk=tyah&trkInfo=tarId%6A0756277873912%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)